b'\n_START_ARTICLE_\nQueratoconjuntivitis seca\n_START_SECTION_\nCauses\n_START_PARAGRAPH_\nNormalment no hi ha una sola causa per a l\'ull sec, s\xc3\xb3n multitud de factors els que propicien aquesta malaltia. I per altra banda, \xc3\xa9s molt freq\xc3\xbcent el que podem anomenar ull sec subcl\xc3\xadnic, \xc3\xa9s a dir, criteris de sequedat en l\'exploraci\xc3\xb3 (per exemple, una ll\xc3\xa0grima que es trenca en 5 segons) per\xc3\xb2 el pacient no t\xc3\xa9 s\xc3\xadmptomes. En aquests casos l\'estabilitat lacrimal est\xc3\xa0 "al l\xc3\xadmit", i un nom\xc3\xa9s factor desencadena tot el proc\xc3\xa9s. Fets tan banals com estar unes hores prop d\'un aire condicionat, comen\xc3\xa7ar a usar llentilles, o qualsevol altra cosa habitual pot precipitar uns s\xc3\xadmptomes de sequedat. La culpa no \xc3\xa9s nom\xc3\xa9s les llentilles o l\'aire condicionat, sin\xc3\xb3 que se sumen tots els altres factors que existeixen encara que abans no donaven s\xc3\xadmptomes.\n_START_SECTION_\nFactors externs\n_START_PARAGRAPH_\nNo depenen de l\'ull, per\xc3\xb2 cada vegada s\xc3\xb3n m\xc3\xa9s, donat el nostre estil de vida: vent, aire condicionat, calefacci\xc3\xb3. Aquests elements augmenten l\'evaporaci\xc3\xb3 de la ll\xc3\xa0grima. La contaminaci\xc3\xb3 de l\'aire tamb\xc3\xa9 influeix, igual que la sequedat de l\'ambient. Tamb\xc3\xa9 podem considerar factors externs a l\'ull l\'\xc3\xbas de llentilles o de coliris. Tamb\xc3\xa9 existeixen alguns medicaments que s\xc3\xb3n capa\xc3\xa7os de disminuir la producci\xc3\xb3 de ll\xc3\xa0grima.\n_START_SECTION_\nS\xc3\xadmptomes\n_START_PARAGRAPH_\nHi ha un gran ventall de s\xc3\xadmptomes que poden apar\xc3\xa8ixer. Alguns es presenten nom\xc3\xa9s en els casos m\xc3\xa9s severs. En els casos lleus, els s\xc3\xadmptomes solen ser espor\xc3\xa0dics i poc molests, i quan m\xc3\xa9s intens \xc3\xa9s el quadre, els s\xc3\xadmptomes s\xc3\xb3n m\xc3\xa9s nombrosos i molests._NEWLINE_Els s\xc3\xadmptomes s\xc3\xb3n m\xc3\xa9s recorrent s\xc3\xb3n sensaci\xc3\xb3 de sequedat, pesadesa de les parpelles, co\xc3\xafssor, envermelliment d\'ulls, sensaci\xc3\xb3 de cos estrany (que tenim arena o una pestanya dintre de l\'ull), dificultat per a parpellejar, cansament ocular. En un quadre m\xc3\xa9s sever, es pot afegir visi\xc3\xb3 borrosa i mol\xc3\xa8sties m\xc3\xa9s intenses en forma de burxades. Quan hi ha complicacions (com una \xc3\xbalcera), pot haver dolor intens i altres s\xc3\xadmptomes derivats._NEWLINE_Excepte en els casos infreq\xc3\xbcents en qu\xc3\xa8 nom\xc3\xa9s estigui afectat un ull (com en una par\xc3\xa0lisi facial), la simptomatologia \xc3\xa9s bilateral. Pot ser asim\xc3\xa8trica i que el pacient es queixi d\'un ull, per\xc3\xb2 el normal \xc3\xa9s tenir s\xc3\xadmptomes en els dos. Tamb\xc3\xa9 \xc3\xa9s t\xc3\xadpic que els s\xc3\xadmptomes vari\xc3\xafn al llarg del dia. Normalment el pacient amb ull sec s\'aixeca ja amb s\xc3\xadmptomes, t\xc3\xa9 dificultat per a parpellejar, pel fet que a la nit produ\xc3\xafm menys ll\xc3\xa0grimes i l\'ull eixut empitjora fins que les gl\xc3\xa0ndules comencen a secretar. Posteriorment hi ha una milloran\xc3\xa7a, per\xc3\xb2 la sensaci\xc3\xb3 de sequedat va empitjorant al llarg del dia, i s\'arriba al final de la jornada amb bastants s\xc3\xadmptomes. L\'exposici\xc3\xb3 a pols, fum i ambients carregats empitjora la sequedat, i el mateix passa amb el vent i l\'aire condicionat o la calefacci\xc3\xb3. Poden augmentar els s\xc3\xadmptomes al sortir al carrer. L\'activitat laboral tamb\xc3\xa9 sol empitjorar els s\xc3\xadmptomes, normalment perqu\xc3\xa8 l\'esfor\xc3\xa7 visual (lectura, ordinador, etc.) disminueix la freq\xc3\xbc\xc3\xa8ncia de parpelleig. Els treballs que suposen l\'exposici\xc3\xb3 a productes qu\xc3\xadmics vol\xc3\xa0tils que irriten els ulls tamb\xc3\xa9 afecten l\'ull sec. Finalment, la falta de somni i el cansament en general tamb\xc3\xa9 exacerben el quadre. La pol\xc2\xb7luci\xc3\xb3 i la sequedat de l\'ambient afecten molt, i per contra els dies plujosos milloren els s\xc3\xadmptomes.\n_START_SECTION_\nSignes\n_START_PARAGRAPH_\nEn contraposici\xc3\xb3 als s\xc3\xadmptomes, els signes s\'evidencien en l\'exploraci\xc3\xb3. S\xc3\xb3n objectius i sempre es pot comptar amb ells encara que el pacient no relati qu\xc3\xa8 li ocorre.\n_START_SECTION_\nTemps de ruptura lacrimal\n_START_PARAGRAPH_\n\xc3\x89s el signe m\xc3\xa9s important per a l\'ull sec. Ha d\'haver una inestabilitat de la pel\xc2\xb7l\xc3\xadcula lacrimal, \xc3\xa9s a dir, que entre parpelleig i parpelleig, la ll\xc3\xa0grima d\'un pacient amb ull eixut es trenca prematurament, no aconsegueix mantenir-se com una capa homog\xc3\xa8nia. El normal \xc3\xa9s que la ll\xc3\xa0grima aguanti \xc3\xadntegra 15 segons o m\xc3\xa9s. Establim un l\xc3\xadmit per a l\'ull sec entorn de 10 segons. Quan la ll\xc3\xa0grima aguanta menys de 5 segons, l\'ull sec \xc3\xa9s m\xc3\xa9s important. Hi ha ll\xc3\xa0grimes que no aguanten ni un segon._NEWLINE_Per fer el test s\'observa la ll\xc3\xa0grima a trav\xc3\xa9s de la l\xc3\xa0mpada de fenedura. Com la ll\xc3\xa0grima \xc3\xa9s transparent, s\'utilitza un colorant innocu en la superf\xc3\xadcie ocular: la fluoresce\xc3\xafna. Immediatament es reparteix per la ll\xc3\xa0grima. Aquest colorant s\'utilitza normalment per a diagnosticar defectes en l\'epiteli de la c\xc3\xb2rnia, per\xc3\xb2 tamb\xc3\xa9 serveix per al diagn\xc3\xb2stic de l\'ull sec. La fluoresce\xc3\xafna \xc3\xa9s ataronjada, per\xc3\xb2 amb una llum blava cobalt (que l\'apliquem des de la font de llum del llum d\'esquerda) es veu com un groc verd\xc3\xb3s fluorescent. Aquesta fluoresce\xc3\xafna est\xc3\xa0 continguda en la pel\xc2\xb7l\xc3\xadcula lacrimal, pel que es veu repartida de forma homog\xc3\xa8nia sobre la c\xc3\xb2rnia, amb un aspecte blavenc (per la llum) groguenc. Un cop la fluoresce\xc3\xafna est\xc3\xa0 a l\'ull, es demana al pacient que no parpellegi i es conten els segons des de l\'\xc3\xbaltim parpelleig fins que es veu que la ll\xc3\xa0grima es trenca. En trencar-se, es formen zones sense fluoresce\xc3\xafna, fosques, sobre la c\xc3\xb2rnia.\n_START_SECTION_\nQueratitis puntejada\n_START_PARAGRAPH_\nLa queratopatia puntejada \xc3\xa9s un defecte de l\'epiteli de la c\xc3\xb2rnia, que es veu, com el seu nom indica, com un puntejat dif\xc3\xbas. L\'epiteli corneal (capa de c\xc3\xa8l\xc2\xb7lules que tapissa l\'exterior de la c\xc3\xb2rnia) necessita humitat. La sequedat \xc3\xa9s tan perjudicial per a aquest epiteli que acaben morint les c\xc3\xa8l\xc2\xb7lules. Quan una c\xc3\xa8l\xc2\xb7lula o un grup petit de c\xc3\xa8l\xc2\xb7lules mor i es despr\xc3\xa8n, queda com un petit forat en l\'epiteli. En principi, no \xc3\xa9s gaire greu: no deixa cicatriu i es regenera relativament r\xc3\xa0pid. I encara que te\xc3\xb2ricament aquest forat \xc3\xa9s una porta d\'entrada per a les infeccions, \xc3\xa9s rar que es produeixin (tret que hagi contacte amb un cos estrany). La queratitis punctata la veiem tamb\xc3\xa9 amb fluoresce\xc3\xafna. El colorant es fixa en les zones on no hi ha epiteli, pel que veiem com uns puntets groguencs brillants que destaquen sobre el groc suau de la pel\xc2\xb7l\xc3\xadcula lacrimal.\n_START_SECTION_\nTest de Schirmer\n_START_PARAGRAPH_\n\xc3\x89s el test cl\xc3\xa0ssic per a diagnosticar l\'ull sec, i est\xc3\xa0 tamb\xc3\xa9 en el protocol diagn\xc3\xb2stic de diverses malalties que cursen amb ull sec. No obstant aix\xc3\xb2, s\'utilitza poc en la cl\xc3\xadnica habitual. Amb l\'avaluaci\xc3\xb3 del temps de ruptura lacrimal i la pres\xc3\xa8ncia d\'alteracions corneals \xc3\xa9s suficient, i s\'estalvien les mol\xc3\xa8sties de realitzar aquest test. Nom\xc3\xa9s en casos d\'ulls secs severs t\xc3\xa9 la seva utilitat._NEWLINE_Consisteix a col\xc2\xb7locar un paper assecant sobre la superf\xc3\xadcie de l\'ull. \xc3\x89s una tira de paper que se situa uns pocs mil\xc2\xb7l\xc3\xadmetres entre el globus ocular i la parpella inferior. Es deixa passar un temps, i la tira de paper es va xopant de la ll\xc3\xa0grima. Despr\xc3\xa9s es mesuren els mil\xc2\xb7l\xc3\xadmetres fins on s\'ha humitejat el paper.\n_START_SECTION_\nTractament\n_START_PARAGRAPH_\nEl tractament sol ser poc satisfactori fins que el pacient es fa a la idea de la seva malaltia. Pr\xc3\xa0cticament no hi ha tractaments curatius, l\'ull sec \xc3\xa9s una malaltia cr\xc3\xb2nica (excepte casos molt concrets com l\'ull sec secundari a la cirurgia l\xc3\xa0ser de la c\xc3\xb2rnia).\n_START_SECTION_\nLl\xc3\xa0grimes artificials\n_START_PARAGRAPH_\nEn la gran majoria dels casos, \xc3\xa9s l\'\xc3\xbanic tractament, i sens dubte \xc3\xa9s el m\xc3\xa9s important. No es tracten les causes de l\'ull sec (que seria l\'ideal), es tracta el mecanisme de la malaltia. Per la causa que sigui, la ll\xc3\xa0grima \xc3\xa9s insuficient o de dolenta qualitat, o b\xc3\xa9 no es reposa suficientment amb el parpelleig. Amb el tractament, la ll\xc3\xa0grima natural se segueix produint igual, per\xc3\xb2 la barregem amb una ll\xc3\xa0grima creada artificialment, que \xc3\xa9s b\xc3\xa0sicament aigua amb un o m\xc3\xa9s principis actius.\n_START_SECTION_\nLlum polsada\n_START_PARAGRAPH_\nEl tractament amb llum polsada serveix per tractar les causes que generen l\'ull sec. Una de les principals causes d\'ull sec es la disfunci\xc3\xb3 de les gl\xc3\xa0ndules de Meibomi i es aqu\xc3\xad on actua, d\'una manera indolora i sense quir\xc3\xb2fan. Estimula la circulaci\xc3\xb3 i actua sobre les terminacions nervioses que controlen la producci\xc3\xb3 i secreci\xc3\xb3 de greixos, millorant la condici\xc3\xb3 del pacient.'